O tânără din Curtea de Argeș a acuzat un polițist că i-ar fi pretins favoruri sexuale pentru a o scuti de amenda pe care ar fi trebuit să i-o aplice pe motiv că fata circula fără declaraţie pe propria răspundere.

Reprezentații poliției au declarat că au pornit deja o anchetă și, în funcție de rezultatele acesteia, asupra omului legii se vor lua măsurile legale.

"În urma informaţiilor apărute în spaţiul public, referitor la afirmaţiile unei persoane, cu privire la un poliţişt din municipiul Curtea de Argeş, care ar fi pretins favoruri de natură sexuală, aducem la cunoştinţă că au fost dispuse verificări, urmând ca în funcţie de rezultatul acestora, să fie luate măsurile legale care se impun", precizează IPJ Argeş.